ประกาศสำนักงานคณะกรรมการสุขภาพแห่งชาติประกาศสำนักงานคณะกรรมการสุขภาพแห่งชาติเรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้เป็นไปตามกฎหมายว่าด้วยข้อมูลข่าวสารของราชการที่ให้ประชาชนมีโอกาสรับรู้ข้อมูลข่าวสารเกี่ยวกับการดำเนินการต่างๆ ของสำนักงานคณะกรรมการสุขภาพแห่งชาติ เพื่อที่ประชาชนจะหาข้อมูลแสดงความคิดเห็นและใช้สิทธิต่าง ๆ ได้อย่างถูกต้อง อาศัยอำนาจตามความ ในมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ จึงประกาศโครงสร้างและการจัดองค์กรในการดำเนินการสรุปอำนาจหน้าที่ที่สำคัญ วิธีการดำเนินการ และสถานที่ติดต่อเพื่อขอรับข้อมูลข่าวสารของสำนักงานคณะกรรมการสุขภาพแห่งชาติดังต่อไปนี้ข้อ๑ สำนักงานคณะกรรมการสุขภาพแห่งชาติเป็นหน่วยงานของรัฐที่จัดตั้งขึ้นตามพระราชบัญญัติสุขภาพแห่งชาติพ.ศ. ๒๕๕๐ มีฐานะเป็นนิติบุคคลและอยู่ในกำกับของนายกรัฐมนตรีสำนักงานคณะกรรมการสุขภาพแห่งชาติมีพันธกิจในการสานพลังความรู้ นโยบายและสังคมเพื่อนำไปสู่นโยบายสาธารณะเพื่อสุขภาพแบบมีส่วนร่วมบนพื้นฐานทางปัญญาสนับสนุนให้ทุกภาคส่วนได้ร่วมกันพัฒนาและขับเคลื่อนนโยบายสาธารณะเพื่อสุขภาพที่เชื่อมั่นในแนวทางประชาธิปไตยแบบมีส่วนร่วมและมีวิสัยทัศน์ในการทำงาน คือ ระบบสุขภาพไทยพัฒนาจากกระบวนการนโยบายสาธารณะแบบมีส่วนร่วมบนพื้นฐานทางปัญญาโดยมีอำนาจหน้าที่ตามมาตรา ๒๗ ของพระราชบัญญัติสุขภาพแห่งชาติ พ.ศ. ๒๕๕๐ดังต่อไปนี้(๑)รับผิดชอบงานธุรการของคณะกรรมการสุขภาพแห่งชาติ และคณะกรรมการบริหารสำนักงานคณะกรรมการสุขภาพแห่งชาติ(๒)ประสานงานกับหน่วยงานด้านนโยบายและยุทธศาสตร์ของรัฐบาลและหน่วยงานอื่น ๆทั้งภาครัฐและเอกชนที่ดำเนินงานเกี่ยวกับเรื่องสุขภาพ และดำเนินการเพื่อให้เกิดการทำงานร่วมกันในระดับนโยบาย ยุทธศาสตร์และแผนงานด้านสุขภาพ(๓)สำรวจ ศึกษาและวิเคราะห์ข้อมูลต่าง ๆ รวมทั้งสถานการณ์ของระบบสุขภาพเพื่อจัดทำเป็นรายงานหรือเพื่อประโยชน์ในการดำเนินการตามพระราชบัญญัตินี้(๔)ดำเนินการเพื่อให้การจัดสมัชชาสุขภาพแห่งชาติ และการสนับสนุนการจัดสมัชชาสุขภาพเฉพาะพื้นที่และสมัชชาสุขภาพเฉพาะประเด็นบรรลุผลตามมติของคณะกรรมการสุขภาพแห่งชาติ(๕)ปฏิบัติหน้าที่อื่นตามที่กำหนดไว้ในพระราชบัญญัตินี้หรือตามกฎหมายอื่น หรือตามที่คณะรัฐมนตรีหรือคณะกรรมการสุขภาพแห่งชาติมอบหมายข้อ๒ ให้แบ่งส่วนราชการในสำนักงานคณะกรรมการสุขภาพแห่งชาติดังต่อไปนี้(๑)สำนักอำนวยการ(๒)สำนักส่งเสริมและพัฒนานโยบายสาธารณะเพื่อสุขภาพแบบมีส่วนร่วม(๓)สำนักขับเคลื่อนนโยบายสาธารณะเพื่อสุขภาพแบบมีส่วนร่วม(๔)สำนักนโยบาย ยุทธศาสตร์และประเมินผล(๕)สำนักวิชาการและนวัตกรรม(๖)สำนักพัฒนานโยบายสาธารณะเพื่อสุขภาพแบบมีส่วนร่วมในระดับพื้นที่(๗)ศูนย์พัฒนานโยบายสาธารณะเพื่อสุขภาพแบบมีส่วนร่วม (ภาคเหนือ ภาคตะวันออกเฉียงเหนือภาคใต้ ภาคกลาง และกรุงเทพมหานคร)(๘)กลุ่มงานสื่อสารทางสังคม(๙)กลุ่มงานความร่วมมือระหว่างประเทศ(๑๐)กลุ่มงานทรัพยากรบุคคล(๑๑)ศูนย์ข้อมูลข่าวสารข้อ๓ สำนักอำนวยการ มีอำนาจและหน้าที่ดังต่อไปนี้(๑)ดำเนินงานบริหารงานทั่วไป ประกอบด้วยการดูแลอาคารสถานที่ ยานพาหนะการรักษาความปลอดภัย ดูแลห้องประชุม งานจัดเลี้ยงและงานพิธีการ(๒)ดำเนินงานการเงิน งานบัญชี จัดให้มีระบบและควบคุมการเบิกจ่ายงบประมาณการตรวจสอบเอกสารทางการเงิน และงานข้อตกลง(๓)ดำเนินงานพัสดุ การจัดซื้อจัดจ้าง การควบคุมวัสดุครุภัณฑ์(๔)ดำเนินงานสารบรรณ การรับส่งหนังสือ จัดให้มีระบบฐานข้อมูลคำสั่งหนังสือรับส่งทั้งภายในและภายนอกหน่วยงาน มาตรฐานรูปแบบหนังสือราชการการทำลายหนังสือ เป็นต้น(๕)งานเลขานุการ(๖)จัดให้มีระบบงานควบคุมภายใน การตรวจสอบภายในและการบริหารความเสี่ยงขององค์กร(๗)ดำเนินงานสื่อสารองค์กร สื่อสารภาพลักษณ์องค์กร สานสัมพันธ์ภาคีเครือข่ายและงานเสริมสร้างความสัมพันธ์ภายในองค์กรข้อ๔ สำนักส่งเสริมและพัฒนานโยบายสาธารณะเพื่อสุขภาพแบบมีส่วนร่วมมีอำนาจและหน้าที่ ดังต่อไปนี้(๑)กำหนดประเด็นสำคัญทางยุทธศาสตร์ในการดำเนินงานสู่ระบบสุขภาพที่พึงประสงค์ที่สอดคล้องกับธรรมนูญว่าด้วยระบบสุขภาพแห่งชาติ นโยบายของรัฐบาลแผนยุทธศาสตร์ระดับชาติ ระดับกระทรวงรายงานสถานการณ์แนวโน้มระบบสุขภาพไทย และแนวนโยบายอื่น ๆ ที่เกี่ยวข้อง(๒)สร้างและสนับสนุนภาคีในกระบวนการพัฒนาข้อเสนอเชิงนโยบายสาธารณะเพื่อสุขภาพแบบมีส่วนร่วมและอภิบาลระบบสุขภาพที่พึงประสงค์ตามแนวทางทุกนโยบายห่วงใยสุขภาพ (Health All Policies : HiAPs)(๓)สนับสนุนการทำงานทางวิชาการและกระบวนการพัฒนาข้อเสนอเชิงนโยบายสาธารณะเพื่อสุขภาพแบบมีส่วนร่วมเพื่อให้ได้ข้อเสนอตามประเด็นยุทธศาสตร์และประเด็นอื่น ๆสำหรับนำไปใช้ในกระบวนการขับเคลื่อนสู่ระบบสุขภาพที่พึงประสงค์โดยผ่านเครื่องมือและกลไกตามพระราชบัญญัติสุขภาพแห่งชาติ พ.ศ. ๒๕๕๐และเครื่องมือและกลไกอื่นที่เหมาะสม ต่อไปนี้ก.สมัชชาสุขภาพแห่งชาติ ผ่านกลไกของคณะกรรมการจัดสมัชชาสุขภาพแห่งชาติข.คณะกรรมการนโยบายรายประเด็นที่คณะกรรมการสุขภาพแห่งชาติแต่งตั้ง ได้แก่คณะกรรมการกำลังคนด้านสุขภาพแห่งชาติ คณะกรรมการขับเคลื่อนแผนยุทธศาสตร์พัฒนาการศึกษาสำหรับบุคลากรด้านสุขภาพในศตวรรษที่๒๑ (พ.ศ. ๒๕๕๗ ๒๕๖๑) คณะกรรมการสุขภาพคนพิการคณะกรรมการพัฒนาภูมิปัญญาท้องถิ่นด้านสุขภาพแห่งชาติคณะกรรมการศึกษาและติดตามการเจรจาการค้าระหว่างประเทศที่มีผลกระทบต่อสุขภาพและนโยบายสุขภาพและคณะกรรมการสนับสนุนการดำเนินงานเรื่อง ปัจจัยสังคมที่กำหนดสุขภาพค.เครื่องมือและกลไกอื่นตามความเหมาะสม เช่น สมัชชาสุขภาพเฉพาะประเด็นระดับชาติธรรมนูญระบบสุขภาพเฉพาะประเด็นระดับชาติ การประเมินผลกระทบทางสุขภาพที่เกี่ยวข้องกับประเด็นยุทธศาสตร์การพัฒนากระบวนการพัฒนานโยบายสาธารณะเพื่อสุขภาพแบบมีส่วนร่วมบนฐานทางปัญญาตามประเด็นยุทธศาสตร์ที่กำหนดผ่านกลไกต่างๆ เช่น กลไกคณะทำงาน กลไกคณะนักวิชาการข้อ๕ สำนักขับเคลื่อนนโยบายสาธารณะเพื่อสุขภาพแบบมีส่วนร่วมมีอำนาจและหน้าที่ ดังต่อไปนี้(๑)สนับสนุนการขับเคลื่อนนโยบายสาธารณะเพื่อสุขภาพแบบมีส่วนร่วมตามมติสมัชชาสุขภาพแห่งชาติทั้งในระดับชาติและเชื่อมโยงกับระดับอื่น ๆผ่านกลไกของคณะกรรมการขับเคลื่อนและติดตามการดำเนินงานตามมติสมัชชาสุขภาพแห่งชาติและพัฒนาแนวทางการขับเคลื่อนมติสมัชชาสุขภาพแห่งชาติอย่างต่อเนื่อง(๒)ส่งเสริมการใช้สิทธิและหน้าที่ด้านสุขภาพตามพระราชบัญญัติสุขภาพแห่งชาติ พ.ศ. ๒๕๕๐โดยสนับสนุนการขับเคลื่อนนโยบายสาธารณะเพื่อสุขภาพแบบมีส่วนร่วม ในระดับชาติและเชื่อมโยงกับระดับอื่นๆ(๓)สนับสนุนการขับเคลื่อนนโยบายสาธารณะเพื่อสุขภาพแบบมีส่วนร่วมในระดับชาติและเชื่อมโยงกับระดับอื่น ๆโดยใช้การพัฒนาและสนับสนุนกลไกกระบวนการประเมินผลกระทบด้านสุขภาพตามหลักเกณฑ์และวิธีการประเมินผลกระทบด้านสุขภาพที่เกิดจากนโยบายสาธารณะที่คณะกรรมการสุขภาพแห่งชาติเห็นชอบดำเนินการผ่านกลไกคณะกรรมการพัฒนาระบบและกลไกการประเมินผลกระทบด้านสุขภาพภาคีเครือข่าย และพัฒนาระบบ กลไก และเครื่องมือการประเมินผลกระทบด้านสุขภาพเพื่อรองรับการทำงาน ตามมาตรา ๑๑ แห่งพระราชบัญญัติสุขภาพแห่งชาติ พ.ศ. ๒๕๕๐(๔)สนับสนุนการขับเคลื่อนนโยบายสาธารณะเพื่อสุขภาพแบบมีส่วนร่วมในระดับชาติและเชื่อมโยงกับระดับอื่น ๆ โดยใช้การสนับสนุนการขับเคลื่อนในเชิงนโยบายโดยมีธรรมนูญว่าด้วยระบบสุขภาพแห่งชาติ เป็นกรอบไปสู่การปฏิบัติการในรูปแบบต่าง ๆข้อ๖ สำนักนโยบายยุทธศาสตร์และประเมินผล มีอำนาจและหน้าที่ ดังต่อไปนี้(๑)ดำเนินงานบริหารยุทธศาสตร์และแผนงานที่เกี่ยวข้องกับสำนักงานคณะกรรมการสุขภาพแห่งชาติ(๒)ดำเนินงานในงานแผนงาน ขับเคลื่อนแผนยุทธศาสตร์ แผนงานหลักและแผนปฏิบัติการของสำนักงานคณะกรรมการสุขภาพแห่งชาติ(๓)จัดทำคำของบประมาณรายจ่ายประจำปี การจัดสรรงบประมาณ การโอนเปลี่ยนแปลงงบประมาณวิเคราะห์การใช้จ่ายงบประมาณประจำปี และแผนประเมินความเสี่ยงการดำเนินงาน(๔)งานติดตามประเมินผลที่เกิดจากการขับเคลื่อนแผนยุทธศาสตร์ พัฒนาระบบและดำเนินการประเมินภายใน พัฒนาระบบและดำเนินการประเมินภายนอกและสรุปผลงานเสนอต่อคณะรัฐมนตรีและหน่วยงานที่เกี่ยวข้อง(๕)ดำเนินงานด้านสารสนเทศ ระบบสารสนเทศระดับองค์กร และระบบสารสนเทศอื่น ๆที่เกี่ยวข้อง(๖)ดำเนินงานสนับสนุนงานเลขานุการภารกิจของคณะกรรมการสุขภาพแห่งชาติ และคณะกรรมการบริหารสำนักงานคณะกรรมการสุขภาพแห่งชาติข้อ๗ สำนักวิชาการและนวัตกรรมมีอำนาจและหน้าที่ ดังต่อไปนี้(๑)ดำเนินการพัฒนางานวิชาการและนวัตกรรมที่เกี่ยวข้องกับนโยบายสาธารณะเพื่อสุขภาพแบบมีส่วนร่วมรวมทั้งระบบสนับสนุนและความร่วมมือทางวิชาการที่เกี่ยวข้อง(๒)ดำเนินงานสร้าง จัดการความรู้ ส่งเสริมและพัฒนาศักยภาพภาคีเครือข่ายเพื่อการพัฒนานโยบายสาธารณะเพื่อสุขภาพแบบมีส่วนร่วมข้อ๘ สำนักพัฒนานโยบายสาธารณะเพื่อสุขภาพแบบมีส่วนร่วมในระดับพื้นที่มีอำนาจและหน้าที่ ดังต่อไปนี้(๑)กำกับดูแลการทำงานของศูนย์พัฒนานโยบายสาธารณะเพื่อสุขภาพแบบมีส่วนร่วมทั้ง ๕ภูมิภาค (ภาคเหนือ ภาคตะวันออกเฉียงเหนือ ภาคใต้ ภาคกลาง และกรุงเทพมหานคร)(๒)ประสานการทำงานในการจัดทำแผนงาน และงบประมาณในการสนับสนุนกระบวนการพัฒนาและขับเคลื่อนนโยบายสาธารณะเพื่อสุขภาพแบบมีส่วนร่วมในระดับพื้นที่ทั้ง๕ ภูมิภาค รวมถึงการดำเนินการสนับสนุนเขตสุขภาพเพื่อประชาชนภาพรวม(๓)กำกับติดตามการดำเนินงานสนับสนุนกระบวนการพัฒนาและขับเคลื่อนนโยบายสาธารณะเพื่อสุขภาพในระดับพื้นที่ทั้ง๕ ภูมิภาค รวมถึงการดำเนินการสนับสนุนเขตสุขภาพเพื่อประชาชนภาพรวมให้ดำเนินไปตามแผน และงบประมาณที่กำหนด(๔)รวบรวมข้อมูลข่าวสารในการสนับสนุนกระบวนการพัฒนาและขับเคลื่อนนโยบายสาธารณะเพื่อสุขภาพในระดับพื้นที่ทั้ง ๕ภูมิภาค การดำเนินการสนับสนุนเขตสุขภาพเพื่อประชาชนภาพรวมรวมถึงรูปธรรมความสำเร็จและบทเรียนต่าง ๆข้อ๙ ศูนย์พัฒนานโยบายสาธารณะเพื่อสุขภาพแบบมีส่วนร่วม(ภาคเหนือ ภาคตะวันออกเฉียงเหนือ ภาคใต้ ภาคกลาง และกรุงเทพมหานคร)มีอำนาจและหน้าที่ ดังต่อไปนี้(๑)สนับสนุนกระบวนการพัฒนาและขับเคลื่อนนโยบายสาธารณะเพื่อสุขภาพแบบส่วนร่วมระดับพื้นที่โดยการบูรณาการประยุกต์ใช้เครื่องมือตามพระราชบัญญัติสุขภาพแห่งชาติ พ.ศ. ๒๕๕๐และเครื่องมืออื่น ๆ(๒)สนับสนุนและเสริมสร้างความเข้มแข็งของภาคีเครือข่ายในพื้นที่ ในการประยุกต์ใช้กระบวนการพัฒนาและขับเคลื่อนนโยบายสาธารณะเพื่อสุขภาพแบบมีส่วนร่วมเพื่อขับเคลื่อนสังคมสุขภาวะ(๓)สนับสนุนการดำเนินงานเขตสุขภาพเพื่อประชาชนในพื้นที่ที่รับผิดชอบ(๔)รวบรวมรูปธรรมความสำเร็จและบทเรียนในการพัฒนาและขับเคลื่อนนโยบายสาธารณะเพื่อสุขภาพแบบมีส่วนร่วมจากการประยุกต์ใช้เครื่องมือตามพระราชบัญญัติสุขภาพแห่งชาติ พ.ศ. ๒๕๕๐และเครื่องมืออื่น ๆ เพื่อการเผยแพร่(๕)สนับสนุนกระบวนการประเมินผลกระทบด้านสุขภาพในพื้นที่(๖)สนับสนุนเวทีรับฟังร่างมติสมัชชาสุขภาพแห่งชาติ ระดับจังหวัด ๗๗ จังหวัดข้อ๑๐ กลุ่มงานสื่อสารทางสังคมมีอำนาจและหน้าที่ ดังต่อไปนี้(๑)กำหนดยุทธศาสตร์และแผนปฏิบัติการสื่อสารทางสังคมขององค์กรโดยภาพรวม(๒)ผลิตสื่อ จัดหาช่องทางและเผยแพร่ข้อมูลต่อสังคมและภาคีเครือข่ายเพื่อสนับสนุนความรู้ความเข้าใจในการพัฒนาและขับเคลื่อนนโยบายสาธารณะด้านสุขภาพแบบมีส่วนร่วม(๓)บริหารความสัมพันธ์ภาคีเครือข่ายผ่านช่องทางการสื่อสารข้อ๑๑ กลุ่มงานความร่วมมือระหว่างประเทศมีอำนาจและหน้าที่ ดังต่อไปนี้(๑)พัฒนาความร่วมมือทางวิชาการกับองค์กร สถาบันวิชาการด้านสุขภาพของประเทศต่าง ๆ(๒)แสวงหา เผยแพร่ แลกเปลี่ยนองค์ความรู้ ประสบการณ์ สร้างภาคีพันธมิตรและพัฒนาเครือข่ายด้านนโยบายสาธารณะด้านสุขภาพแบบมีส่วนร่วมอภิบาลระบบสุขภาพที่พึงประสงค์ตามแนวทางทุกนโยบายห่วงใยสุขภาพ กับองค์กรสถาบันวิชาการด้านสุขภาพ ของประเทศต่าง ๆ(๓)พัฒนาศักยภาพบุคลากรและภาคีเครือข่ายด้านต่างประเทศ(๔)สนับสนุนการขับเคลื่อนนโยบายสาธารณะเพื่อสุขภาพ ผ่านเครื่องมือตามพระราชบัญญัติสุขภาพแห่งชาติ พ.ศ. ๒๕๕๐ผ่านการทำงานร่วมกับเครือข่ายทั้งภายในประเทศและต่างประเทศข้อ๑๒ กลุ่มงานทรัพยากรบุคคลมีอำนาจและหน้าที่ ดังต่อไปนี้(๑)ดำเนินงานบริหารจัดการทรัพยากรบุคคล วางแผนและบริหารจัดการทรัพยากรบุคคล ประเมินผลการปฏิบัติงานบุคลากรพัฒนาระบบสวัสดิการบุคลากรและบริหารค่าจ้างเงินเดือน(๒)ดำเนินงานพัฒนาทรัพยากรมนุษย์ ส่งเสริมความก้าวหน้าของบุคลากรในการทำงาน พัฒนาและการฝึกอบรมบุคลากรส่งเสริมค่านิยมองค์กรและวัฒนธรรมอันดีขององค์กรข้อ๑๓ ศูนย์ข้อมูลข่าวสารมีอำนาจและหน้าที่ ดังต่อไปนี้(๑)ให้บริการข้อมูลข่าวสารแก่ประชาชนผู้มารับบริการตามพระราชบัญญัติข้อมูลข่าวสารของราชการพ.ศ. ๒๕๔๐ และระเบียบข้อบังคับ มติคณะรัฐมนตรีมติคณะกรรมการสุขภาพแห่งชาติที่เกี่ยวข้อง(๒)รวบรวมข้อมูลข่าวสารของสำนักงานคณะกรรมการสุขภาพแห่งชาติและปรับปรุงให้เป็นปัจจุบันเพื่อเผยแพร่แก่ประชาชนผู้มารับบริการ(๓)ดำเนินงานด้านข้อมูลข่าวสารเพื่อสนับสนุนคณะกรรมการข้อมูลข่าวสารสำนักงานคณะกรรมการสุขภาพแห่งชาติ(๔)ประสานงานในการจัดทำรายงานประจำปี(๕)ดูแลการผลิตสื่อสิ่งพิมพ์และการเผยแพร่ข้อมูลวิชาการของสำนักงานคณะกรรมการสุขภาพแห่งชาติข้อ๑๔ สถานที่ติดต่อเพื่อขอรับข้อมูลข่าวสารของสำนักงานคณะกรรมการสุขภาพแห่งชาติติดต่อได้ที่ ศูนย์ข้อมูลข่าวสาร สำนักงานคณะกรรมการสุขภาพแห่งชาติ ชั้น ๓อาคารสุขภาพแห่งชาติ เลขที่ ๘๘/๓๙ ถนนติวานนท์ ๑๔ หมู่ที่ ๔ ตำบลตลาดขวัญอำเภอเมือง จังหวัดนนทบุรี ๑๑๐๐๐ โทรศัพท์ ๐ ๒๘๓๒ ๙๐๐๐ โทรสาร ๐ ๒๘๓๒๙๐๐๑ ณ วันที่ ๑๓มิถุนายน พ.ศ. ๒๕๖๐พลเดช ปิ่นประทีปเลขาธิการคณะกรรมการสุขภาพแห่งชาติภวรรณตรี/จัดทำ๒๔ กรกฎาคม๒๕๖๐ชวัลพร/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๕๕ ง/หน้า ๘/๒๐ กรกฎาคม ๒๕๖๐